এবার নিষিদ্ধ করা হল অলিম্পিকে সোনা জয়ী নাদিমের ইনস্টাগ্রাম হ্যান্ডেল

ওয়েব ডেস্ক: পহেলগাম (Pahalgam) হামলার পর থেকেই ভারতের পক্ষ থেকে পাকিস্তানের (Pakistan) বিরুদ্ধে বেশকিছু পদক্ষেপ গ্রহণ করা হয়েছে। আর সেই প্রভাব পড়েছে ক্রীড়াক্ষেত্রেও। গতকাল অর্থাৎ বুধবার ভারতের পক্ষ থেকে বন্ধ করা হয়েছে বেশকিছু পাক অভিনেতাদের অ্যাকাউন্ট। আর এবার অলিম্পিকে সোনা জয়ী নাদিমের (Arshad Nadeem) ইনস্টাগ্রাম হ্যান্ডেল নিষিদ্ধ করা হল ভারতের পক্ষ থেকে।

উল্লেখ্য, নাদিমের ভারতের আসার কথা ছিল, ভারতের সোনার ছেলে নীরজ চোপড়ার আমন্ত্রণে তাঁরই নামাঙ্কিত প্রতিযোগিতায় । কিন্তু সেই মুহূর্তেই জম্মু কাশ্মীরের পেহেলগামে ঘটে যায় জঙ্গি হামলা। আর এই ঘটনার পরেই নাদিম ভারত সফর বাতিল করেন। যদিও অজুহাত হিসাবে তিনি বলেন, এশিয়ান চ্যাম্পিয়নশিপের প্রস্তুতিতে ব্যস্ত রয়েছেন তিনি।

আরও পড়ুন: কড়া অবস্থান ভারতের! নিষিদ্ধ করা হল বেশ কয়েকজন পাক অভিনেতাদের অ্যাকাউন্ট

এই ঘটনায় নাদিম খবরের শিরোনামে আসেন, আর আজ ফের শিরোনামে উঠে আসেন তিনি। এবার তাঁর ইনস্টাগ্রাম হ্যান্ডেল ভারতের পক্ষ থেকে করা হল নিষিদ্ধ। ভারতের পক্ষ থেকে কদিন আগেই ১৬ টি পাক ইউটিউব চ্যানেল নিষিদ্ধ ঘোষণা করা হয় প্ররোচনামূলক বক্তব্য পেশ করার জন্য। আর এবার নাদিমের ইনস্টাগ্রাম হ্যান্ডেল করা হল নিষিদ্ধ।

দেখুন অন্য খবর